**Документа потребна за упис деце у први разред су:**

* **Извод из матичне књиге рођених**
* **Уверење о похађању предшколског програма**
* **Доказ о**[**лекарском прегледу**](http://osnovneskole.edukacija.rs/upis-u-osnovne-skole/sistematski-lekarski-pregled-dece)**детета**
* **Доказ о пребивалишту детета**

**Извод из матичне књиге рођених (крштеница)**– важи неограничено.

Школа може, уз писмену сагласност родитеља, да прибави извод из МКР.

Родитељи могу сами доставити извод из МКР са осталом документациојом

За упис деце у школу не плаћа се узимање извода.

**Уверење о похађању предшколског програма** – издаје предшколска установа коју је дете похађало.

**Доказ о лекарском прегледу детета** – даје педијатар након завршеног целокупног лекарског прегледа.

**Уверење о пребивалишту** – издаје се у полицијској станици у месту или општини пребивалишта. Потребна је лична карта на увид. Захтев се подноси у облику обрасца, на ком се уписују лични подаци. Образац се добија од службеника запосленог у полицијској станици.

Поред лекарског прегледа, дете мора да прође и [**тестирање**](http://osnovneskole.edukacija.rs/upis-u-osnovne-skole/testiranje-dece-za-upis-u-prvi-razred) које за циљ има процену зрелости за похађање првог разреда основне школе, од стране стручне службе школе.